Af - smeÞann 8. janúar 2020 Síðast uppfært 8. janúar 2020 Mynd : Ólína Kjerúlf Þorvarðardóttir . Ég þykist vita að það muni taka marga sem lentu í þessu langan tíma að jafna sig eftir þetta . Ólína Kjerúlf Þorvarðardóttir skrifaði á Facebook : „ Að baki er erfið nótt í blind-þreifandi-byl undir Bláfellshálsi og Langjökli . Nótt sem einkenndist af ótta og ugg um afdrif 49 manns sem ýmist grafin í fönn eða skjálfandi upp við hvort annað í óupphituðum vélarvana bíl , börn og fullorðnir , biðu björgunar í allan gærdag og fram á nótt . Veðrið var hreint út sagt ólýsanlegt og með ólíkindum að björgunaraðilum skyldi yfirleitt takast að athafna sig með þeim árangri að allir virðast ætla að komast heilir á húfi frá þessari þrekraun . Þegar við úr björgunarsveitinni Ingunni á Laugavatni komumst loks í skálann í Geldingarfelli – eftir að hafa tímunum saman pjakkað þangað á björgunarsveitarbílnum í öskubyl og skipst á að ganga á undan honum langleiðina – settum við upp hjálparstöð í skálanum sem var fyrsti áfangastaður hópanna á langri og seinfarinni leið þeirra til byggða . Fólkið var hrakið , hrætt og þreytt . Margir með augljós einkenni ofkælingar . Til allrar hamingju var hægt að færa það úr vosklæðunum , koma því í þurra kuldagalla og gefa heita drykki áður en lengra var haldið . Síðan var haldið áfram með fólkið í fjöldahjálparstöð á Gullfossi þar sem það fékk læknisaðstoð og faglega aðhlynningu . Það ferðalag var seinlegt og erfitt enda aðstæður eins og þær verða verstar í grimmdarklóm íslenskrar vetrarveðráttu . Til allrar hamingju var hægt að færa það úr vosklæðunum , koma því í þurra kuldagalla og gefa heita drykki áður en lengra var haldið . Mynd : Ólína Kjerúlf Þorvarðardóttir . Ég þykist vita að það muni taka marga sem lentu í þessu langan tíma að jafna sig eftir þetta . Sumir jafna sig kannski aldrei . Sárast finn ég til með börnunum sem sannarlega óttuðust um líf sitt og höfðu ríka ástæðu til . Þetta var sannkölluð skelfingarnótt en það vakti einhver verndarhönd yfir aðgerðum á vettvangi í gær . Guði sé lof fyrir giftusamlega björgun við erfiðustu veðuraðstæður sem orðið geta á Íslandi . “